BL: szegedi játékos a hét csapatában
Dean Bombac, a MOL-Pick Szeged kézilabdacsapatának irányítója bekerült a hét legjobbjai közé az Európai Kézilabda Szövetségnél (EHF).
Szombaton a negyedik mérkőzését játszotta le a szegedi együttes a Bajnokok Ligája D csoportjában, a Tisza-partiak hazai környezetben győzte le 34-24-re a svájci Schaffhausen gárdáját. A vendéglátó legjobbja a szlovén irányító, Dean Bombac volt, aki tizenegy találattal vezette sikerre a Szegedet, ezt pedig az EHF is honorálta, a játékos ugyanis bekerült a hét csapatába.

A magyar együttes legközelebb november 16-án lép pályára, a Nagy Kornélt is foglalkoztató Dunkerque lesz a szegediek ellenfele. A MOL-Pick Szeged négy fordulót követően három győzelmet és egy vereséget tud felmutatni, ezzel a második a csoportjában.

A másik magyar csapat, az MKB-MVM Veszprém eddig négyből négyszer nyert és vezeti a C csoportot.

A hét csapata

Rodrigo Corrales (Plock) – Timur Dibirov (Vardar), Mathieu Grebille (Montpellier), Dean Bombac (Szeged), Marko Vujin (Kiel), Fahrudin Melic (PSG), Rastko Stojkovic (Brest)
Sport